Telemunca îi face pe oameni să lucreze mai mult. Ce avantaje au cei care aleg să își desfășoare activitatea departe de birou.
Studiul arată că lucrând de acasă apar în plus mai multe activități. În comparație cu bărbații, femeile muncesc mai mult atunci când lucrează în regim de telemuncă.
Munca de acasă îi face pe oameni să lucrezi mai mult. Sau cel puțin așa se arată într-un studiu realizat de o agenție de cercetare de piață."Interesant este că în comparație cu bărbații, femeile se regăsesc în mai mare măsură în situația de a munci mai mult atunci când lucrează în regim telemuncă. Mai mult de atât, în rândul celor care se întrerup de la sarcinile de lucru pentru a se ocupa de activități domestice 78% sunt femei și doar 22% sunt bărbați. Întreruperile din timpul zilei pot impacta în mod real timpul alocat lucrului, prin fragmentarea fluxului de concentrare, sau pot genera percepția că s-a muncit mai mult prin prisma faptului că duc la epuizare mentală și la un efort sporit de activitate pe parcursul zilei", a transmis Tora Apetrii, corespondent Aleph News.Care sunt avantajele telemuncii"Printre avantajele telemuncii putem enumera și flexibilitatea, oamenii își pot ajusta programul de lucru la propriile lor nevoi și responsabilități, iar o astfel de personalizare poate spori satisfacția resimțită față de muncă. Teoria schimbului social spune că un angajat mai satisfăcut de locul său de muncă va lucra mai eficient și va depune voluntar mai mult efort pentru a-și demonstra utilitatea. Faptul că 42% se străduiesc să demonstreze că lucrează eficient și de acasă este un indiciu că oamenii vor să beneficieze în continuare de această flexibilitate, însă suplimentarea timpului alocat muncii este un semnal de alarmă pentru departamentele de HR, care ar trebui să monitorizeze atent bunăstarea angajaților în această perioadă și să organizeze sesiuni online de team building pentru a menține coeziunea echipei", a mai precizat Tora Apetrii.